FALECEU MANUEL GONZÁLEZ DADÍN, MESTRE CARPINTEIRO DE RIBEIRA\nManuel González Dadín - Foto: Infogauda\nNo noso camiñar cotiá atopámonos coa tristeira nova do pasamento de Manuel González Dadín, que finou o día 7 deste mes de abril de 2021, aos 87 anos de idade. Na mañá de onte foron oficiadas as honras fúnebres na igrexa parroquial de Santa María de A Guarda, sendo soterrado no cemiterio parroquial da vila, onde tamén repousan os restos mortais dos seus proxenitores, Dolores e Manuel.\nAo saber do óbito de Manuel González Dadín véñennos a mente varias lembranzas del, a quen este cronista, coñeceu desde moi novo, cando sendo un rapaz xa estabamos comezando - antes de tempo - nosa andaina laboral. Daquela Manuel residía coa súa dona e fillas, na vivenda familiar de Camposancos.\nPosteriormente, aquel adolescente doutrora, traballou moi preto de Manuel, no exterior do seu obradoiro do Portiño, onde o mestre carpinteiro de ribeira construía, sen présas, gamelas xenuinamente guardesas. Lembro que naquela altura, empregaba chapa mariña, para o fondo, costados, proa e popa; e madeira de piñeiro para os remos, cana do temón e temón.\nDaquela eu souben, en primeira persoa, como era o microclima invernal nos arredores do matadoiro municipal de A Guarda, onde en boa hora, desde fai anos, ten súa sede o Club de Remo Robaleira, logro magnífico para á xuventude guardesa, que honra seu pobo adestrando e competindo con outros mozos e mozas de pobos irmandados por ese deporte, que ademáis dos trunfos deportivos, xeran benestar e saúde na xuventude e nas familias.\nNaquel modesto obradoiro, na rúa Rosal, preto do Muiño de Abaixo, onde anos máis tarde, faría súa nova vivenda, realizaba Manuel súa actividade productiva construíndo gamelas, en díálogo cos mariñeiros que lle encomendaban súas encargas.\nLembro que nas conversas, Manuel acompasaba súas verbas cos acenos inconfundibles do seu brazo dereito, con esa impronta súa tan característica, que remarcaban súa dicción e seus coñecementos de mestre carpinteiro de ribeira, con demostrada experiencia e profesionalidade na construcción de embarcacións de pesca de maior tonelaxe de rexistro bruto (TRB) - como o que fixo para o gratamente lembrado Antonio Adrover González "Parejista" - nunha etapa precedente a súa emancipación como traballador, pasando a ser un emprendedor. Consciente que, agás imprevistos non desexables, ese é o roteiro cara a unha maior responsabilidade e tamén a un maior progreso material e persoal. Non exento, obviamente, dun maior risco no plano económico.\nCompre lembrar que por Resolución do Ministerio de Obras Públicas (Dirección General de Puertos y Señales Marítimas), publicada no Boletín Oficial del Estado nº 35, correspondente ao día 10 de febreiro de 1965 "sobre concesión de autorización a don Manuel González Dadín para la ocupación de una parcela y la construcción de determinadas obras en la zona marítímoterrestre de la margen derecha del rio Miño, en el Pasaje. Camposancos.\nDe Orden de esta fecha, esta Dirección General, por delegación del excelentísimo señor Ministro, ha resuelto:\nAutorizar a don Manuel González Dadin la ocupación de una parcela en la zona marítímoterrestre de la margen derecha del río Miño, en el Pasaje Camposancos, término municipal de La Guardia, con destino a varadero para la construcción y reparación de embarcaciones menores, con arreglo a las condiciones que se determinan en la expresada Orden.\nMadrid, 27 de enero de 1965.—El Director general. Fernando Rodríguez Pérez".\nEsa Resolución ministerial acredita o emprendemento de Manuel González Dadín na devandita ubicación.\nManuel, fillo de Dolores Dadín Magdalena e de Manuel González Dadín, veciños que foron da rúa Malteses, onde residían na casa de seu, con tenda de alimentación aberta ao público; era un home de fortes conviccións, coas que podiamos coincidir ou disentir, máis que en todo caso, el tiña clara e formada a súa particular opinión que expuña diante daquelas persoas coas que tiña trato amical ou por vencellos das súas respectivas afeccións a actividade cinexética, ou por outras razóns. Conversar con Manuel era un verdadeiro pracer, ainda sabendo que con toda probabilidade non ía producirse unha coincidencia de criterios. En todo caso, os diálogos sempre concluían de xeito cordial e respectuoso.\nManuel González Dadín era un verdadeiro sabio. Un home que coñecía os segredos da súa profesión, que mesmo abranguía outras disciplinas, nas que a xeometría e as matemáticas, eran fundamentais para afrontar e resolver satisfactoriamente, retos de gran calado.\nBotarémolo de menos.\nNosos respectos a súa dona Elena Lorenzo Alonso, as súas fillas Loli, Nieves e Lita González Lorenzo; aos seus fillos políticos, Armando, Miguel e Luis; netos, netos políticos, bisnetos, e demáis familia.\npurificacionmartinezbaz sábado, 10 abril, 2021\nME ACABO DE ENTERAR QUE FALLECEU MEU VECIÑO D.E.P\nAcompaño no sentemento a toda sua familia


Publican no DOG as últimas modificacións do acordo do persoal interino - CIG Ensino\n18 Setembro 2020 18:23\nO texto incorpora os últimos cambios presentados pola Consellaría na Mesa Sectorial do 2 de xullo\nA Consellaría vén de publicar no DOG do 12 de agosto unha nova modificación do texto refundido que recolle as condicións de acceso e traballo do persoal interino e substituto da Consellaría de Educación. O texto, malia non recoller a recuperación do pago de verán para quen traballara durante cinco meses e medio durante o curso escolar, contou novamente co apoio das demais organizacións sindicais con representación na mesa de negociación. A CIG-Ensino xa ten afirmado por activa e por pasiva que para contar co seu apoio a un texto destas características debe recollerse a recuperación dese pagamento retirado polo goberno Feijóo no 2012 e incorporarse unha cláusula sobre estabilidade para o persoal interino. Todo o demais é poñer parches e buscando amaños a problemas de xestión das listas por parte da propia Consellaría.\nAsí o afirmamos na última negociación e mantemos como demanda para mellorar tanto as condicións de traballo do persoal substituto e interino como a propia estabilidade nos postos de traballo deste persoal nun momento no que o elevado número de docentes en idade próxima á xubilación fan pensar en ofertas que non deben ser inferiores ás destes dous últimos cursos.\nTexto actualizado con todas as novidades\nA CIG-Ensino pon a disposición de todo o profesorado interino e substituto un documento que, partindo do texto refundido de 2017, incorpora todas as novas modificacións. Pódese acceder a el nesta ligazón\nCambio nos chamamentos\nO texto publicado no DOG incorpora cambios no sistema de chamamentos. O argumento da Consellaría para proceder a este cambio está en que pretenden axilizar as chamadas, adiantando a comunicación mediante SMS e email logo dunha primeira chamada (agora é na segunda) e aclarando que só chamarán de novo unha hora despois se existen vacantes (o que de feito xa é así). A penalización de 7 días no caso de non atender ningunha das dúas chamadas mantense, na práctica, igual.\nO certo é que a Consellaría alega que hai moita fraude e picaresca de xente que non quere traballar e desde a CIG-Ensino lembrámoslle que non pode pagar por esa xente a maioría das persoas das listas que están pendentes das chamadas. Nun país con déficit de cobertura móbil estase provocando unha discriminación.\nComo xa fixemos no 2017 cando se modificaron os chamamentos cremos que a acumulación de penalizacións debe levar como sanción pasar ao final da lista ou unha exclusión temporal mais non a exclusión definitiva.\nSen exclusións nas listas por erros na sede electrónica\nNa Mesa celebrada o 6 de xuño a CIG-Ensino propuxo que a excepción acordada o ano pasado coas 58 persoas que non presentaron correctamente a matrícula na sede electrónica se aplicase a aquelas que non o fixeron este ano. A Consellaría xa afirmou naquela reunión que, diante da unanimidade sindical, estaba disposta a asumir a proposta. Este ano a cifra é de 48 persoas.\nCremos que esta medida é, por tanto, positiva e conta co noso apoio.\nNovas listaxes de Inglés de EOI e previsión de creación no futuro de Galego e Francés\nO texto tamén incorpora outros cambios negociados nunha Mesa anterior unha vez que se coñeceu que habería oposicións de Inglés de EOI. A CIG-Ensino propuxo naquela reunión, sen oposición dos demais sindicatos e coa aceptación da Consellaría, que se fixese o mesmo con Francés e Galego, xa que nestas especialidades tamén podería haber oposicións para as EOI e se debería proceder do mesmo xeito, respectando os postos consolidados de quen estea a traballar nas listas de Galego e Francés de PES.\nPublicado o listado de Orientación


Xoves 16 de Outubro, Encontro de Delegadas en Panxón.\nVenres, 17 Outubro 2008 00:00\tAdministradora\nAínda se estÃ¡n incorporando nestes días novas delegadas que chegaron da India e Holanda. Así se incorporan á programación das accións globais da Marcha a nivel mundial, para o 2110. Estas accións van ser mui variadas e van desenvolver os obxectivos marcados nas Ã¡reas de traballo (traballo das mulleres, ben comun, violencia, paz e antimilitarismo).\nAs propostas son ben inovadoras: unha serie de deseños animados que denuncie todas as accións que van en contra dos dereitos humanos e das mulleres, unha marcha dunha caravana de trens na India, para comunicar todo o país, e moitas outras que cada rexión vai adaptar á súa realidade concreta.\nModificado o ( Martes, 21 Outubro 2008 08:31 ) Ler máis...\nInformación xeral sobre o VII Encontro Internacional da Marcha Mundial das Mulleres\nXoves, 16 Outubro 2008 00:00\tAdministradora\nDATAS E ESPAZOS:\nAs datas de celebración son do 14 ao 20 de Outubro.\nO lugar de celebración do Encontro Internacional é a Residencia de Panxón no concello de NigrÃ¡n (Pontevedra).\nAs actividades programadas para toda a cidadanía galega, concretamente o Foro de Soberanía alimentaria, celebrarase no Auditorio Caixanova de Vigo, a praza da Estrela da cidade de Vigo serÃ¡ o escenario da Feira de Soberanía Alimentaria os 18 e 19 de outubro e a Praza do Concello de Vigo o lugar do acto de creación do milladoiro e o de partida da manifestación.\nModificado o ( Luns, 20 Outubro 2008 11:35 ) Ler máis...\nA Marcha Mundial das Mulheres presenta a Feira de Soberanía Alimentaria como un referente para reflexionar sobre modelos de producción e consumo de alimentos\nEva Gil en representación da Iniciativa pola Soberania Alimentar dos Povos, foro que agrupa a Veterinarios Sin Fronteiras, Sindicato Labrego Galego, Verdegaia e Amarante; Rebeca Iglesias en representación do colectivo "Asociación Cultural Caleidoskopio" ; María García da Vocalía de Muller e Medio Ambiente de ADEGA, e Mariola Mourelo e Lupe Ces en representación da Marcha Mundial das Mulleres, presentaron en Vigo a Feira de Soberanía Alimentaria que se vai desenvolver na Praza da Estrela desta cidade este fin de semana, sÃ¡bado e domingo en horario continuado de once da mañÃ¡ a nove da noite.\nPrimeira xornada de debate por Ã¡reas do Encontro Internacional da Marcha Mundial das Mulleres. Posta en común de experiencias e denuncia de realidades agresivas contra as mulleres.\nMércores, 15 Outubro 2008 00:00\tAdministradora\nO Encontro Internacional da Marcha Mundial das Mulleres desenvolveu a súa primeira xornada de traballo arredor da violencia contra as mulleres, a paz , os bens comúns e o traballo das mulleres. Estes foran os campos de acción determinados para esta ocasión.\nCada grupo de traballo contou coa presenza de delegadas de todos os paises e chegou ao deseño de liñas de acción que terÃ¡n que ser debatidas na xornada de hoxe a través de grupos de reflexión organizados desta volta porÂ un criterio territorial, ou sexa por cada rexión do mundo en que estÃ¡ estruturada a Marcha Mundial das Mulleres, para así adaptar cada tema a cada realidade.


O Festival Harmatán acercará a Ourense creacións artísticas contemporáneas de África - Deputación Provincial de Ourense\nO vicepresidente segundo da Deputación de Ourense, César Fernández, resaltou na presentación que este festival "permite reconciliarnos co mellor que ten o ser humano: o intercambio cultural"\nO evento, que se celebrará en Ourense entre o día 24 e o 27 de maio, busca amosar unha "nova forma de aproximarse a un continente multicultural e moderno a través das súas expresións artísticas", segundo o comisario do proxecto, Hassane K. Kouvaté\nOurense, 04 de maio de 2022.- O Teatro Principal acolleu esta mañá a presentación do Festival Nómada de Cultura Africana Harmatán 2022, que estará en Ourense entre o día 24 e o 27 de maio e que conta co apoio da Deputación de Ourense. Na presentación estivo o vicepresidente segundo da institución provincial, César Fernández; o coordinador do proxecto, Alejandro Santos; o comisario artístico do proxecto, Hassane K. Kouvaté -de xeito telemático- e a directora do Teatro Principal, Olga Mojón.\nEste festival permite, segundo sinalou César Fernández, "abrir o prisma da multiculturalidade e reconciliarnos co mellor que ten o ser humano, sobre todo nestes momentos no que aparece na cultura occidental o etnocentrismo". Harmatán permite pois, segundo o vicepresidente provincial, "achegarnos a outras culturas, eliminando a visión doutras culturas dende a perspectiva occidental, o cal, ademais de enriquecedor é educativo".\nA programación destaca, segundo Fernández, non soamente polas actuacións artísticas -que inclúen espectáculos de tres nacións diferentes: Burkina Faso, Malí e Senegal- senón tamén polo debate que pechará o festival, o 27 de maio, xa que o tema deste debate "mostra a potencialidade da xuventude para transformar a sociedade, algo fundamental e que non debemos perder de vista".\nHassane K. Kouvaté, comisario artístico do festival e que participará no mencionado debate, explicou que o festival está pensado coma un "punto de encontro", buscando "a ruptura das barreiras e fronteiras psicolóxicas e morais existentes". Para lograr este propósito, baseándose no folclore tradicional, os artistas que participarán neste festival "mostrarán a creación artística contemporánea, dando unha imaxe da África moderna, da África en acción".\nAlejandro Santos afirmou durante o encontro coa prensa desta mañá que a programación do festival segue a filosofía de Felwine Sarr, escritor, músico e académico senegalés, que é "un home fundamental no debate sobre o patrimonio en todo o mundo. Deixemos de ver a África como un continente pobre e sen esperanza xa que hai numerosas iniciativas que están cambiando as cousas pouco a pouco".\nNo Teatro Principal de Ourense, onde se desenrolarán todas as actividades culturais programadas na cidade, "Africa adoitará un papel protagonista. En Harmatán, os artistas falarán de África por si mesmos, sen necesidade de intermediarios", sinalou Olga Mojón.\n"Un corredor cultural", entre o 24 e o 27 de maio\nO festival, que comezará o martes 24 e rematará o venres 27 de maio, desenvolverase entre as cidades de Albacete, Móstoles e Ourense, formando "un corredor cultural" en palabras da directora do Teatro Principal.\nEntre as actividades programadas inclúese unha actuación de danza a cargo de Seydou Boro (24 de maio, 20,00 horas); unha interpretación musical de Djely Tapa, presentando "Barokan" (25 de maio, 20,00 horas); a obra de teatro "Traces", de Felwine Sarr (26 de maio, 20,00 horas) e unha mesa redonda con Smockey -artista de hip hop e artífice do movemento cidadán "Le Balai Citoyen"- acompañado por Hassane K. Kouyaté, quenes tratarán o papel da xuventude africana na protesta artística e como esta pode producir un cambio político. Será o venres 27 de maio, as 19,00 horas.


CONVOCATORIA DO PLENO ORDINARIO DE FEBREIRO | Concello de Cambados\nCONVOCATORIA DO PLENO ORDINARIO DE FEBREIRO\nEstá vostede aquí: Inicio / CONVOCATORIA DO PLENO ORDINARIO DE FEBREIRO\nO xoves 25 de febreiro, ás 21:00 horas celebrarase no salón de plenos da casa consistorial a sesión ordinaria do Pleno da Corporación Municipal coa seguinte\n1. Lectura e aprobación da acta correspondente á sesión celebrada o día 28.01.2016.\n2. Aprobación inicial, se procede, da modificación da Relación de Postos de Traballo do Concello de Cambados, no tocante ó posto de tesourería.\n3. Aprobación inicial, se procede, do orzamento municipal para o exercicio 2016.\n4. Dar conta do informe de intervención municipal, sobre período medio de pago, referido ó 4º trimestre/2015.\n5. Dar conta do informe da tesourería municipal, en cumprimento da lei 15/2010, referido ó 4º trimestre/2015.\n6. Aprobación, se procede, do acordo de goberno sobre cumprimento real e efectivo da carta europea das linguas rexionais e minorizadas.\n7. Aprobación, se procede, do acordo de goberno en relación co subministro de auga á illa de A Toxa.\n8. Aprobación, se procede, da moción do Partido Popular para solicitar un plan de actuación do parque de maquinaria da Deputación nos Concellos.\n9. Aprobación, se procede, da declaración institucional con do 40 aniversario da proclamación da República Árabe Saharauí Democrática.\n10. Dar conta das resolucións dictadas pola alcaldía.\n11. Contestación a preguntas formuladas.


Piden tablets e ordenadores de segunda man en Ponte Caldelas para dotar a escolares de material para as clases online - Pontevedra Viva\nOrdenador e tablet\nDominio público The IET\nMércores 29 de Abril, 2020 ás 12:02 do Mércores 29 de Abril, 2020\nO alcalde Andrés Díaz pide á cidadanía tablets e ordenadores en desuso para donalos a escolares\nSe tes un equipo informático ou unha tablet que non utilices porque falla ou porque se quedou desactualizada, o Concello de Ponte Caldelas recóllea para darlle unha segunda vida. Esta iniciativa forma pate da campaña desenvolvida desde o goberno local para tentar que todos os escolares que carecen destes recursos poidan seguir as clases telemáticas que se imparten durante o estado de alarma.\nA administración local recollerá estes aparellos informáticos nos domicilios, para despois actualizalos e arranxalos, se é preciso, para que despois os menores poidan seguir as tarefas que lles envía o profesorado durante o confinamento.\n"Son momentos de ser solidarios", afirma o alcalde de Ponte Caldelas e por iso fai un chamamento a aquelas persoas que teñan ordenadores ou tablets desactualizados na vivenda para que doe estes materiais que se poden converter en ferramentas fundamentais para os pequenos estudantes.\nTanto as persoas que queiran realizar estas doazóns de aparellos informáticos como as familias que poidan necesitalos, deben poñerse en contacto co Concello de Ponte Caldelas no teléfono 986.750.013 e poñerse en contacto con Leticia Rocha na extensión 2 para realizar a súa solicitude.\nPonte Caldelas instala fontes desinfectantes nos polos comerciais da vila\nPonte Caldelas pon en marcha un servizo de impresión de tarefas escolares con entrega a domicilio


Gl:Key:tunnel - OpenStreetMap Wiki\nUn tunel é unha pasaxe subterránea para unha estrada ou semellante.\nEmpregado nestes elementos\nValores documentados: 4\nFerramentas para esta etiqueta\nA etiqueta 'tunel é empregada para cartografar camiños que atravesan pasaxes subterráneas.\nSó precisa engadir tunnel=yes onde che gostaría ter un túnel no treito de vía (por estrada ou túneis ferroviarios) ou interior (por exemplo túneis de auga ou canles).\nNun túnel podes decidir se está nun tunel ou debaixo dunha ponte (bridge=*). Vexa Key:bridge#Bridge vs Tunnel(en) para máis orientacións sobre isto.\nAs ramplas até un tunel non forman parte do túnel. Estas ramplas poden ser etiquetadas coma cutting=yes.\nPara mellorar as galerías (túneis que se atopan abertos dunha beira, frecuentemente atopados en estradas de montaña) ou camiños debaixo dun edificio, emprega a etiqueta covered=yes.\nDe que xeito cartografar\nÓ cartografar un túnel dúas cousas teñen que ser consideradas:\nO primeiro é a disposición dos diferentes elementos. Que na estrada está no túnel, e que cousas atópanse enriba dela? No caso máis sinxelo o túnel comézase a etiquetar con layer=-1 mentres todo o que vaia enriba non ten unha etiqueta de capa (o que significa layer=0). As capas transcorren de -5 a +5. Ollar layer=* para máis detalles.\nTamén obtén a etiqueta a parte da estrada, ferrocarril, etc. que está no túnel real (en comparación coas ramplas, etc.) tunnel=yes. Un camiño que atravesa un túnel debe dividirse para poder asignar a etiqueta do túnel á parte que se atopa no túnel.\nNa maioría dos casos, o túnel non se conectará directamente a unha intersección, neste caso debería engadir unha peza de estrada que conecte os dous (ver a imaxe a continuación).\nOutros valores do túnel\ntunnel=culvert aplícase en vías subterráneas/regatos a través dunha alcantarilla. Normalmente, unha tubaxe, pero nalgúns países pode ser moi parecido a unha ponte (e prefire bridge=culvert se a estrada emprega a mesma estrutura). Non use isto para ríos abertos.\nname=* - Nome do túnel ou camiño através do túnel\nlayer=* - especificar as capas dos seus camiños\ncovered=* - Onde a estratificación non é apropriada\naccess=* - para restricións de acceso\nmaxheight=* - restricións de altura ou galibo\nmaxwidth=* - para restricións de longo ou anchura\nmaxweight=* - para restricións de peso\nlit=* - para lámpadas\nRelations/Proposed/Bridges_and_Tunnels(en) - elementos múltiples do grupo túnel cunha relación\nRetrieved from "https://wiki.openstreetmap.org/w/index.php?title=Gl:Key:tunnel&oldid=2072485"\nGl:Key descriptions with status "de facto"\nThis page was last edited on 14 December 2020, at 10:47.


Fotografías para compartir. - Versión para impresión\n+---- Foro: Fotografía (https://foroafeitado.com/forumdisplay.php?fid=47)\n+---- Tema: Fotografías para compartir. (/showthread.php?tid=17577)\nRE: Fotografías para compartir. - Stuka - 14-08-2019\nRE: Fotografías para compartir. - ischiapp - 14-08-2019\nRE: Fotografías para compartir. - Teiste - 14-08-2019\nRE: Fotografías para compartir. - old spice - 14-08-2019\nFotografías para compartir. - Juan_Antonio - 18-08-2019\nRE: Fotografías para compartir. - Teiste - 19-08-2019\nRE: Fotografías para compartir. - Juan_Antonio - 19-08-2019\nFotografías para compartir. - Citizito - 19-08-2019\nRE: Fotografías para compartir. - Citizito - 20-08-2019\nRE: Fotografías para compartir. - Juan_Antonio - 20-08-2019\nRE: Fotografías para compartir. - Teiste - 23-08-2019\nRE: Fotografías para compartir. - Teiste - 27-08-2019\nRE: Fotografías para compartir. - ischiapp - 27-08-2019\nRE: Fotografías para compartir. - Elgranmansini - 27-08-2019\nFotografías para compartir. - Citizito - 27-08-2019


Remata o Pleno pendente do día 31 coa asistencia de só 7 concelleiros\nO Pleno Municipal aprobou o plan de axudas “Porriño Impulsa 2021” e elixíu a nova concesionaria da piscina municipal cos votos de PSOE, BNG e UDDL\nO goberno municipal acadou a aprobación plenaria e, polo tanto, acéptase a proposta realizada pola mesa de contratación para adxudicar á firma "Soom Management", a explotación da Piscina Municipal. Esta empresa, que actualmente leva as piscinas municipais de Marín, Boiro e Cangas, foi a plica máis valorada cunha oferta anual de 508.000 € e adquire o compromiso de subrogar ao persoal actual, de 24 traballadores, da piscina municipal.\nO acordo tomouse esta tarde pleno municipal ordinario de marzo, na sesión retomada no punto no que se suspendeu o pasado mércores. Votaron a favor os sete concelleiros presentes hoxe, 4 do PSOE, 2 do BNG e Manuel Carrera, de UDDL. Non acudiron os concelleiros dos restantes grupos municipais.\nA alcaldesa Eva García explicou que a convocatoria respondía ao principio de “unidade de acto” recollido na lexislación municipal vixente e polo tanto a sesión retomábase e rematábase hoxe. “É o mesmo pleno coa mesma orde do día que se celebra en dúas sesións. Non hai nin nulidade, nin ilegalidade nesta convocatoria”, rematou a alcaldesa que citou que “tamén ese é o criterio” do secretario xeral do Concello, Eduardo Portela.\nLembremos que na primeira parte deste pleno, tomáronse dous acordos salientables e ambos por unanimidade dos 17 concelleiros da corporación. Deste xeito acordouse que o Concello do Porriño habilite a liña de axudas económicas directas aos sectores máis afectados pola Covid, cunha asignación total de 140.000 €. O plan, chamado "Porriño Impulsa 2021" está destinado á hostalería, comercio e autónomos, os máis afectados polas restricións derivadas da pandemia actual.\nTamén foi aprobada por unanimidade unha modificación do orzamento por unha cantidade de 108.000 € para afrontar as achegas municipais, a varios programas de contratación de persoal subvencionado, que suporán a creación de 196 postos de traballo.


Os axentes medioambientais da Xunta comisan 17 troitas de talle ilegal a un pescador do Valadouro\nA orde de pesca fluvial fixa un máximo de 6 exemplares ao día por persoa e un talle mínimo de 19 centímetros\nOs axentes tamén lle incautaron unha cana mentres pescaba nun afluente do río Ouro\nLugo, 12 de maio de 2022.- Os axentes medioambientais da Xunta de Galicia comisaron 17 troitas de talle ilegal a un pescador no concello do Valadouro.\nOs axentes membros da Consellería de Medio Ambiente, Territorio e Vivenda detectaron a presenza dun pescador, nun afluente do río Ouro, que posuía 17 exemplares desta especie piscícola con tamaños comprendidos entre os 11 e 18 centímetros. Asemade, tamén se lle confiscou unha cana.\nCómpre recordar que a orde anual na que se recollen as normas xerais de pesca nas augas continentais da Comunidade, publicada no Diario Oficial de Galicia do pasado 22 de febreiro, fixa a posibilidade de capturar 6 exemplares ao día por persoa, cun talle mínimo de 19 centímetros.\nPolo tanto, o pescador capturou troitas de tamaño inferior ao legal e, ao mesmo tempo, excedeu a cota de exemplares.\nA Consellería sinala que non respectar as limitacións de número, peso ou tamaño son accións que poden ser sancionadas con multas de ata 3.000 euros, tal e como se fixa na Lei de pesca continental de Galicia.


DOG Núm. 13 Martes, 21 de xaneiro de 2020 Páx. 3044\nORDE do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede a súa convocatoria para o ano 2020 (código de procedemento IN541A).\nOs viveiros industriais de empresas, entendidos como espazos físicos para o nacemento de novas empresas de carácter industrial, nos que se ofrecen as condicións e os servizos precisos para a implantación inicial e a consolidación das empresas por un tempo limitado, son un apoio moi importante para os novos empresarios nas súas primeiras etapas de actividade, e contribúen ao éxito final do proxecto.\nDentro das competencias en materia de fomento empresarial que lle son propias á Comunidade Autónoma de Galicia, a Consellería de Economía, Emprego e Industria estima necesario establecer medidas de apoio á actividade económica a través de proxectos que fomenten a creación de novas empresas de carácter industrial.\nComo medio e instrumento para favorecer as actuacións indicadas, a Consellería de Economía, Emprego e Industria considera necesario establecer un programa de axudas encamiñadas á creación de viveiros industriais de empresas nos parques empresariais da Comunidade Autónoma de Galicia, e proceder á convocatoria destas axudas para o ano 2020.\n1. Esta orde ten por obxecto aprobar as bases, que se inclúen no anexo I, polas que se rexerá a concesión das subvencións da Consellería de Economía, Emprego e Industria para incentivar a creación de viveiros industriais de empresas en parques empresariais da Comunidade Autónoma de Galicia.\n3. Neste caso as persoas interesadas deberán crear e manter o seu enderezo electrónico habilitado único a través do Sistema de Notificación Electrónica de Galicia – Notifica.gal, para todos os procedementos administrativos tramitados pola Administración xeral e do sector público autonómico. En todo caso, a Administración xeral poderá de oficio crear o indicado enderezo, aos efectos de asegurar o cumprimento polas persoas interesadas da súa obriga de relacionarse por medios electrónicos.\n4. A fin de darlle a publicidade exixida ao procedemento, os datos identificativos das persoas interesadas serán publicados conforme ao descrito na presente norma reguladora a través dos distintos medios de comunicación institucionais dos que dispón a Xunta de Galicia como Diarios Oficiais, páxinas web ou taboleiros de anuncios.\n1. Sobre este procedemento administrativo, que ten o código IN541A, poderase obter información adicional na Dirección Xeral de Enerxía e Minas, a través dos seguintes medios:\nb) Nos teléfonos 981.957.186 e 981.545.572 de servizos centrais.\ndas subvencións destinadas á creación de viveiros industriais de empresas en parques empresariais da Comunidade Autónoma de Galicia para o ano 2020\n1. Os beneficiarios das axudas serán os concellos que realicen investimentos, dentro do seu ámbito territorial, de acordo co obxecto desta orde, para a creación de viveiros industriais de empresas nos parques empresariais existentes ou en desenvolvemento no seu termo municipal.\n2. Con carácter xeral, a intensidade das axudas será dun 80% do importe total considerado como subvencionable e cun máximo de 240.000,00 euros por solicitude.\nO programa de acollemento de empresas establece as condicións para o acollemento temporal das empresas no viveiro industrial. Nel deben especificarse polo menos as seguintes circunstancias:\na) Xestión directa polo concello. O xestor será o concello, que fará uso para elo dos seus propios medios, e asumirá nas súas contas os resultados da explotación do viveiro.\nc) Xestión por terceiros. O xestor será un terceiro, e adquirirá a súa condición por concurso público ou concesión administrativa, asumindo os resultados da explotación do viveiro.\n2. Descrición do viveiro industrial (número e superficie das naves para a implantación de novas empresas, número e superficie das naves adicadas a servizos comúns)\n3. Relación dos servizos comúns que se prestan. Nesta relación ten que figurar a lo menos o asesoramento empresarial\n4. Normas de uso dos espazos cedidos a cada empresa e dos espazos comúns\n5. Cotas a pagar polas empresas acollidas\n6. Duración do acollemento: as empresas poderán estar acollidas no viveiro industrial por un período máximo de 12 meses, prorrogable por outros 12 máis previo acordo por escrito do xestor do viveiro e da empresa\na) Poderán acollerse no viveiro empresas aínda non constituídas pero que prevean facelo no prazo máximo de tres meses dende a resolución de acollemento no viveiro, ou empresas constituídas fai menos de 6 meses dende a data de solicitude de acollemento.\nb) As empresas deberán ter domicilio social e fiscal no concello titular do viveiro\nc) As empresas deberán desenvolver unha actividade empresarial de carácter industrial. Se entenderá por actividade empresarial de carácter industrial, a totalidade do ámbito de aplicación do Decreto 37/2015, do 12 de marzo, polo que se aproba o Regulamento do Rexistro Industrial de Galicia (artigo 3).\nd) As empresas deberán presentar un proxecto que avale a súa viabilidade económica e técnica\n8. Procedemento de selección de empresas para ser acollidas no viveiro industrial:\nb) Deberá convocarse un primeiro procedemento de selección entre xaneiro e xuño de 2021\nc) A resolución do primeiro procedemento de selección será anterior á data límite de 31 de outubro de 2021\nd) O procedemento de selección terá carácter público\ne) Deberán recollerse exclusivamente criterios de selección obxectivos\n1. De conformidade co establecido no artigo 68 da Lei 39/2015, se a solicitude non reúne algún dos requisitos exixidos nestas bases reguladoras ou na correspondente convocatoria requirirase ao interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixese, terase por desistido na súa petición, logo da correspondente resolución.\na) ata 500.000 m² (10 puntos)\nb) máis de 500.000 m² (7 puntos)\na) ata 300 empresas (10 puntos)\nb) máis de 300 empresas (7 puntos)\na) menos de 10.000 habitantes (6 puntos)\nb) entre 10.000 e 20.000 habitantes (4 puntos)\n4. Maior superficie útil das naves para a implantación de novas empresas. A asignación farase de xeito proporcional (máximo 10 puntos)\n5. Maior superficie útil das naves para a prestación de servizos comúns. A asignación farase de xeito proporcional (máximo 10 puntos)\n6. Maior custo subvencionable. A asignación farase de xeito proporcional (máximo 10 puntos)\na) xestión directa polo concello (10 puntos)\nb) xestión indirecta polo concello (7 puntos)\nc)xestión por terceiros (4 puntos)\nAvaliaranse coa mínima puntuación aqueles apartados que non queden xustificados adecuadamente na memoria do proxecto presentada.\n8. Concello acollido á iniciativa “Concellos Doing Business Galicia” con anterioridade ao remate do prazo de presentación de solicitudes: 33 puntos.\n1. Á vista da relación valorada das solicitudes admitidas a trámite e da relación de expedientes que se derive do disposto no artigo 12.4 e, unha vez concluído o trámite de audiencia, o órgano instrutor emitirá a proposta de resolución que elevará ao conselleiro.\n5. Todas as resolucións serán notificadas de acordo co establecido na Lei 39/2015, do 1 de outubro. Non obstante, e de conformidade co establecido no artigo 45.1 da Lei 39/2015, poderase substituír a notificación individual pola publicación no Diario Oficial de Galicia e no taboleiro de anuncios da Consellería de Economía, Emprego e Industria. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada. Para as solicitudes desestimadas, indicarase a causa de desestimación. Coa publicación no DOG poderá remitirse aos beneficiarios e aos non beneficiarios a que consulten a información detallada da resolución no taboleiro de anuncios antes citado.\n1º. O cumprimento da finalidade da subvención\n2º. Os distintos conceptos e contías correspondentes aos gastos totais soportados pola entidade beneficiaria imputables á actuación subvencionada coa seguinte relación: identificación do/a acreedor/a, número de factura ou documento equivalente, certificación da obra, importe, data de emisión e data do recoñecemento da obriga polo órgano competente.\nd) Certificación de obra cando se trate dun contrato de obras ou, no resto de contratos, documento equivalente co desglose da actuación realizada (indicando concepto, unidades e prezos unitarios).\ne) Certificado da secretaría ou intervención onde se sinale o tipo de contrato tramitado (obras, suministro,....) para a realización da actuación segundo a Lei de contratos do sector público.\nf) De ser o caso, os tres orzamentos que se exixen en aplicación do artigo 29.3º da Lei 9/2007, do 13 de xuño, de subvencións de Galicia (cando o importe do gasto subvencionable supere as contías establecidas na Lei de contratos do sector público para o contrato menor).\nh) Informe técnico no que se describa a realización total do proxecto ou actuación e os datos e incidencias máis significativas na súa execución, asinado por técnico municipal.\ni) Fotografía do cartel informativo e da placa explicativa permanente aos que se refire o artigo 20.8 da presente orde de axudas.\nj) Anexo III: Declaración actualizada do conxunto das axudas solicitadas, tanto as aprobadas ou concedidas como as pendentes de resolución destinadas ao financiamento do mesmo proxecto, das distintas administracións públicas, entes públicos ou privados, nacionais ou internacionais, indicando a súa contía.\nk) Anexo III: Declaración responsable do solicitante de estar ao día no cumprimento das obrigas tributarias e fronte a Seguridade Social e de non ter pendente de pagamento ningunha outra débeda coa Administración pública da Comunidade Autónoma de Galicia, segundo o disposto no artigo 11 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\n1º. Non comunicar á Dirección Xeral de Enerxía e Minas a obtención doutras subvencións, axudas, ingresos ou recursos que financien as actuacións subvencionadas, así como a modificación das circunstancias que fundamentaran a concesión da subvención, suporá a perda dun 5% da subvención unha vez recalculada e descontando o exceso obtido sobre os topes máximos legalmente establecidos.\n2º. Non darlle publicidade ao financiamento do proxecto, de acordo co establecido no artigo 20.8 destas bases, suporá a perda dun 5% da subvención concedida.\nc) Cando non permitan someterse ás actuacións de comprobación que efectúe a Dirección Xeral de Enerxía e Minas, así coma calquera outra actuación, sexa de comprobación e control financeiro, que poidan realizar os órganos de control competentes, nomeadamente a Intervención Xeral da Comunidade Autónoma, o Tribunal de Contas, o Consello de Contas, achegando canta información lle sexa requirida no exercicio das actuacións anteriores.\nd) Cando non se teña convocado e resolto nos prazos establecidos no artigo 7 o primeiro procedemento de selección de empresas para ser acollidas no viveiro industrial.


Política de privacidade - Zeitun Films\nZeitun Films, S.L. infórmalle sobre a súa Política de Privacidade respecto do tratamento e protección dos datos de carácter persoal dos usuarios e clientes que poidan ser recollidos pola navegación ou contratación de servizos a través do sitio web www.zeitunfilms.com.\nNeste sentido, Zeitun Films, S.L. garante o cumprimento da normativa vixente en materia de protección de datos persoais, reflectida na Lei Orgánica 3/2018, do 5 de decembro, de Protección de Datos Persoais e de Garantía de Dereitos Dixitais (LOPD GDD). Cumpre tamén co Regulamento (UE) 2016/679 do Parlamento Europeo e do Consello do 27 de abril de 2016 relativo á protección das persoas físicas (RGPD).\nPrincipio de licitude, lealdade e transparencia: O Titular sempre requirirá o consentimento para o tratamento dos seus datos persoais que pode ser para un ou varias fins específicas sobre as que se lle informará previamente con absoluta transparencia.\nPrincipio de minimización de datos: O Titular solicitaralle só os datos estritamente necesarios para a fin ou as fins que os solicita.\nPrincipio de limitación do prazo de conservación: Os datos manteranse durante o tempo estritamente necesario para a fin ou as fins do tratamento. O Titular informará ó Usuario do prazo de conservación correspondente segundo a finalidade. No caso de subscricións, o Titular revisará periodicamente as listas e eliminará aqueles rexistros inactivos durante un tempo considerable.\nPrincipio de integridade e confidencialidade: Os datos persoais recollidos serán tratados aneira que a súa seguridade, confidencialidade e integridade estea garantida.\nPara navegar por http://www.zeitunfilms.com non é necesario que facilite ningún dato persoal.\nOs casos nos que vostede si proporciona os seus datos personais son os seguintes:\nSolicitar o acceso ós datos almacenados.\nSolicitar una rectificación ou a cancelación.\nOpoñerse ó tratamento.\nO exercicio destes dereitos é persoal e por tanto debe ser exercido directamente polo interesado, solicitándoo directamente ao Titular, o que significa que calquera cliente, subscritor ou colaborador que facilitase os seus datos nalgún momento, pode dirixirse a Zeitun Films, S.L. e pedir información sobre os datos que ten almacenados e como os obtivo, solicitar a rectificación dos mesmos, opoñerse ao tratamento, limitar o seu uso ou solicitar a cancelación deses datos nos ficheiros do Titular.\nPara exercitar os seus dereitos de acceso, rectificación, cancelación e oposición ten que enviar un correo electrónico a info@zeitunfilms.com xunto coa proba válida en dereito como unha fotocopia do D.N.I. ou equivalente.\nCando vostede se conecta ao sitio web para mandar un correo ao Titular, subscríbese ao seu boletín ou contrata un produto ou un servizo, está a facilitar información de carácter persoal da que o responsable é Zeitun Films, S.L. Esta información pode incluír datos de carácter persoal como poden ser a súa dirección IP, nome e apelidos, dirección física, dirección de correo electrónico, número de teléfono, e outra información. Ao facilitar esta información, dá o seu consentimento para que a súa información sexa recompilada, utilizada, xestionada e almacenada por 1&1 Ionos só como se describe no Aviso Legal e na presente Política de Privacidade.\nOs datos persoaies e a finalidade do tratamento por parte do Titular é diferente segundo o sistema de captura de información:\nFormularios de contacto: O Titular solicita datos persoais entre os que poden estar: nome e apelidos, dirección de correo electrónico, número de teléfono e dirección de sitio web coa finalidade de responder as consultas dos Usuarios, ofrecer información e demostracións dos produtos e servizos do Titular, incluídos orzamentos. Por exemplo, Zeitun Films, S.L. utiliza eses datos para dar resposta a mensaxes, dúbidas, queixas, comentarios ou inquietudes que poden ter os Usuarios relativas á información incluída no sitio web, ós produtos e os servizos que se prestan a través do sitio web, ó tratamento dos datos persoais, cuestións referentes aos textos legais incluídos no sitio web, así como calquera outra consulta que o Usuario poida ter e que non estea suxeita ás condicións do sitio web ou das condicións de contratación.\nPara garantir o cumprimento das condicións recollidas no Aviso Legal e na ley aplicable. Isto pode incluír o desenvolvemento de ferramentas e algoritmos que axuden a este sitio Web a garantir a confidencialidade dos datos persoais que recolle.\nPara xestionar as redes sociais. Zeitun Films, S.L. ten presenza en redes sociais. Se vostede se fai seguidor nas redes sociais do Titular o tratamento dos datos persoais rexerase por este apartado, así como por aquelas condicións de uso, políticas de privacidade e normativas de acceso que pertenzan á rede social que proceda en cada caso e que aceptou previamente.\nO Titular tratará os seus datos persoais coa finalidade de administrar correctamente a súa presenza na rede social, informarlle das súas actividades, produtos ou servizos, así como para calquera outra finalidade que as normativas das redes sociais permitan. En ningún caso o Titular utilizará os perfís de seguidores en redes sociais para enviar publicidade de maneira individual.\nO sitio web está aloxado en 1&1 Ionos. A seguridade dos datos está garantida, xa que toman todas as medidas de seguridade necesarias para iso. Pode consultar a súa política de privacidade para ter máis información.\nZeitun Films, S.L. informa ó Usuario de que os seus datos persoais non serán cedidos a terceiras organizacións, coa condición de que dita cesión de datos estea amparada nunha obriga legal ou cando a prestación dun servizo implique a necesidade dunha relación contractual cun encargado de tratamento. Neste último caso, só levará a cabo a cesión de datos ao terceiro cando Zeitun Films, S.L. dispoña do consentimento expreso do Usuario.\nCon todo, nalgúns casos pódense realizar colaboracións con outros profesionais. Neses casos requirirase consentimento ao Usuario informando sobre a identidade do colaborador e a finalidade da colaboración. Sempre se realizará cos máis estritos estándares de seguridade.\nCONTIDO DOTROS SITIOS WEB\nEstes sitios web poden recompilar datos sobre vostede, empregar cookies, incrustar un código de seguimento adicional de terceiros, e supervisar a súa interacción empregando este código.\nGoogle Analytics emprega “cookies”, que son arquivos de texto situados no seu computador, para axudar ao Titular a analizar o uso que fan os Usuarios do sitio web. A información que xera a cookie sobre o uso do sitio web (incluíndo a dirección IP) será directamente transmitida e arquivada por Google nos servidores de Estados Unidos.\nNa páxina de Política de privacidade de Google explícase cómo Google xestiona a privacidade no que respecta ó uso das cookies e outra información.\nTamén pode ver unha lista dos tipos de cookies que emprega Google e os seus colaboradores e toda a información relativa ó uso que fan das cookies publicitarias.\nAo navegar por http://www.zeitunfilms.com pódense recoller datos non identificativos, que poden incluír, a dirección IP, xeolocalización, un rexistro de como se utilizan os servizos e sitios, hábitos de navegación e outros datos que non poden ser utilizados para identificalo.\nO Titular emprega a información obtida para obter datos estatísticos, analizar tendencias, administrar o sitio, estudar patróns de navegación e para recompilar información demográfica.\nComo Usuario do sitio web vostede é o único responsable da veracidade e corrección dos datos remitidos ao sitio web exonerando a Zeitun Films, S.L. de calquera responsabilidade respecto diso.\nComo Usuario do sitio web declara ser informado das condicións sobre protección de datos de carácter persoal, acepta e consente o tratamento dos mesmos por parte de Zeitun Films, S.L. na forma e para as finalidades indicadas nesta Política de Privacidade.\nO exercicio destes dereitos non inclúe ningún dato que Zeitun Films, S.L. estea obrigado a conservar con fins administrativos, legais ou de seguridade.


Vilanova de Arousa - Howling Pixel\nVilanova na literatura popular\n↑ Federación Galega de Municipios e Provincias (ed.). "Vilanova de Arousa". www.fegamp.gal. Consultado o 15 de setembro de 2019.\nAndrás, Vilanova de Arousa\nSan Lourenzo de András é unha parroquia que se localiza no concello de Vilanova de Arousa. Segundo o IGE, en 2016 tiña 448 habitantes, dos cales 223 eran homes e 225 mulleres. Isto supón unha diminución de habitantes con respecto ao ano 2007 cando tiña 490.\nSanta María de Caleiro é unha parroquia que se localiza no concello de Vilanova de Arousa. Segundo o IGE, en 2016 tiña 2 946 habitantes, dos cales 1 445 eran homes e 1 501 mulleres. Isto supón unha diminución de habitantes con respecto ao ano 2007 cando tiña 3 072.\nDeiro, Vilanova de Arousa\nSan Miguel de Deiro é unha parroquia que se localiza no concello de Vilanova de Arousa. Segundo o IGE, en 2016 tiña 1 750 habitantes distribuídos en 5 entidades de poboación, dos cales 883 mulleres e 867 homes. Isto supón unha diminución de habitantes con respecto aos anos 2010, cando tiña 1 759, e 2005, cando tiña 1 795.\nPara o futbolista vilalbés véxase: Julio Camba Machado.Julio Camba Andreu, nado en Vilanova de Arousa o 16 de decembro de 1884 e finado en Madrid o 28 de febreiro de 1962, foi un cronista galego de comezos do século XX.\nTremoedo, Vilanova de Arousa\nSanto Estevo de Tremoedo é unha parroquia que se localiza no concello de Vilanova de Arousa. Segundo o IGE, en 2016 tiña 886 habitantes distribuídos en 10 entidades de poboación, dos cales 447 eran homes e 439 mulleres. Isto supón unha diminución de habitantes con respecto ós anos 2010, cando tiña 962 veciños, e 2005, cando eran 982.\nSan Cibrán de Vilanova de Arousa é unha parroquia que se localiza no concello de Vilanova de Arousa. Segundo o IGE, en 2016 tiña 3 061 habitantes distribuídos en 7 entidades de poboación, dos cales 1 487 eran homes e 1 574 mulleres. Isto supón un aumento de habitantes con respecto ó ano 2010, cando tiña 3 021, e sobre todo respecto a 2005, cando eran 2 633.


San Kanuto 2008 | A Xuntanza Antiprohibicionista\nO 19 de xaneiro de 2008 volvémonos xuntar no tradicional lugar de celebración do San Kanuto, a Carballeira de Santa Susana. O soleado día permitiu @s fieis comezar a festa cun magnífico xantar que precedeu ao xogo do petanka-nuto na honra do santo.\nDespois de tan boa alimentación e moderado exercicio, acompañado dos bos fumes que se sentían no ambiente, @s fieis estabamos preparad@s para partir cara as rúas da zona vella de Compostela para facer mostra de devoción. Portando a imaxe e repartindo as veneradas estampiñas do santo, os costo-leiros e demais asistentes denunciamos a persecución do noso patrón mediante consignas e oracións, sempre acompañados polos músicos máis devotos.\nLogo do clásico sorteo da XA!, xa de volta na carballeira, Ataque Escampe ofreceu un concerto que foi o gran peche doutra xornada onde demostramos que somos moitos os que non cremos na prohibición e publicamente denunciamos a persecución da marihuana.


Gesuga inaugura en Cerceda unha nova Planta de valorización de subprodutos animais | AGACA\nGesuga inaugura en Cerceda unha nova Planta de valorización de subprodutos animais\nPor Agaca Abril 10, 2017 11:30\nFrancisco Conde destaca a faceta empresarial das cooperativas agroalimentarias na visita ao Complexo Industrial de Delagro S. Coop en As Pontes 0 22.Ago\nMáis de 400 profesionais asisten ao IV Congreso de Alimentación Animal que toma Galicia como referente de calidade e seguridade 0 19.Nov\nURCACYL presentará nas Cortes de León unha iniciativa sobre estacións de servizo avalada con máis de 16.000 sinaturas 0 20.Xan\nNOTA DE PRENSA: GESUGA\nA planta de transformación permitirá o aproveitamento de subprodutos animais de Categoría 2 para a súa valorización como ingredientes para fertilizantes e biodiésel.\nCun investimento de 3,5 millóns de euros, as novas instalacións ocupan unha superficie de 2.200 metros cadrados dentro do actual recinto de Gesuga en Areosa (Cerceda). A cooperativa Coren é unha das entidades con participación en Gesuga.\nA actividade nesta planta permitirá crear 6 novos postos de traballo\nGESUGA (Xestora de Subprodutos de Galicia, S.L.) conta dende o 6 de abril cunha nova planta de transformación que amplía e completa a capacidade dos seus servizos de xestión integral de subprodutos animais no seu centro de Areosa (Cerceda). As novas instalacións, inauguradas o 6 de abril polo conselleiro delegado da sociedade, Ramón Devesa e a conselleira do Medio Rural, Ángeles Vázquez, estarán destinadas á valorización de subprodutos animais de Categoría 2 procedentes da industria cárnica para o seu aproveitamento como ingredientes para a fabricación de fertilizantes e biodiesel.\nA planta supuxo un investimento de 3,5 millóns de euros e ocupa unha superficie de 2.200 metros cadrados nun espazo anexo ás instalacións xa existentes. A súa posta en funcionamento supoñerá a creación de 6 novos postos de traballo.\nNa súa intervención, o conselleiro delegado de GESUGA, Ramón Devesa, destacou todo o potencial de a nova planta de transformación, que “amplía e completa a nosa capacidade para dar un maior servizo e avanzar na valorización dos subprodutos de orixe animal, permitíndonos engadir valor á cadea do sector cárnico galego”. Destacou ademais a aposta de futuro de a empresa por un proxecto “eficiente, comprometido co emprego, e que tenta ser unha nova aposta polo rural como motor económico de Galicia”.\nPola súa banda, a conselleira de Medio Rural da Xunta de Galicia, Ángeles Vázquez, destacou “o bo facer de GESUGA en a xestión de os Subprodutos De Orixe Animal Non Destinados Ao Consumo Humano (SANDACH), e a súa capacidade de adaptación con rapidez e rigor aos novos tempos”, cumprindo cos máis altos estándares tecnolóxicos, de trazabilidad e seguridade.\nAo acto de inauguración asistiron tamén o alcalde de Cerceda, José García Liñares, o vicepresidente primeiro do Parlamento de Galicia, Diego Calvo e a directora xeral de Gandería, Agricultura e Industrias Agroalimentarias, Belén Docampo, así como o director xeral de Coren, Emilio Rial, e a Xerente de GESUGA, Marianela Rodríguez.\nEn concreto, a planta permitirá procesar 240 t/día de subprodutos cárnicos de categoría 2 para a súa transformación en fariñas de carne e óso categoría 2, destinadas ao seu aproveitamento en empresas de fertilizantes autorizadas. Estímase unha produción anual de 5.600 t destas fariñas categoría 2.\nEsta capacidade de produción súmase á da planta de Categoría 1 contigua, que xa viña funcionando, con capacidade de ata 480 t/día de subprodutos animais de categoría 1. Desta instalación saen anualmente 8.200 t de fariñas de carne e óso categoría 1 para o seu uso en cementeiras, así como 5.400 t de graxa animal para a súa transformación en biodiésel.\nDoutra banda, todos os gases e vapores xerados no proceso de transformación son tratados antes de emitirse á atmosfera e, ademais, trátase dunha planta con “vertedura 0”, xa que as augas residuais que se xeran no interior da planta son incorporadas ao proceso.\nGESUGA, sociedade participada por Grupo Coren, VISECORSA e SARVAL Bio-Industries Noroeste, está especializada na xestión integral de subprodutos cárnicos non destinados ao consumo humano. A firma centraliza as operacións de tratamento dos mesmos nas súas plantas de Categoría 1 e Categoría 2 na súa sede de Cerceda, e conta ademais con dúas plantas de transferencia en Ourense e Lugo para facilitar a loxística.


O alcalde de Barreiros critica a Deputación pola sinalización viaria |\nHome Actualidade O alcalde de Barreiros critica a Deputación pola sinalización viaria\nBARREIROS.- O alcalde de Barreiros, Alfonso Fuente, lamenta a nova colocación de sinais de limitación de peso para os camións na estrada provincial que vai desde o tanatorio da localidade ás praias. “As sinais foron colocadas hai dous días, nunha estrada que foi executada hai uns anos que ten un ancho suficiente e un piso que está preparado para aguantar máis desas 20 toneladas de limitación”, explica o rexidor barreirense. Fuente critica que se axilicen tanto estas limitacións “e que non se axilice o desbroce e a limpeza das estradas provinciais. Parece que para o delegado de Vías e Obras da Deputación é máis interesante colocar sinais que desbrozar e limpar os viais que son da súa competencia”.\nAlfonso Fuente asegura que con esta medida “non só se dificulta o paso de camións de escombro senón tamén a circulación do tráfico de mercancías de toda a actividade agrícola, coma a recollida de leite ou a de herba, xa que neste último caso hai moitos propietarios que recorren ós camións para sacar a herba dos seus prados. Estas sinais tamén causarán problemas á actividade empresarial de dúas firmas que se atopan na zona: unha adicada á fabricación de carrocerías e outra é unha canteira de area”.\nO alcalde de Barreiros recrimínalle á Deputación que “se teñan colocado estas sinais sen consultarllo ó Concello nin ás empresas afectadas. Si antes criticaban á Deputación de Francisco Cacharro e dicían que era unha dictadura pois que baixe deus e vexa que é esto….. si antes era unha dictadura agora xa non sabemos o que é. Esto non é forma de gobernar, esto non é o goberno do talante senón que é unha dictadura total na que non se valora a quen afecta nin como afectan as medidas que se toman”.\nFuente Parga considera que “ó mellor a este delegado de Vías e Obras ó Sr. Martínez non lle gustou que no pleno do luns adoptáramos un acordo por unanimidade incluso cos votos do concelleiro do PSOE que apoiou unha moción do PP para reclamar esa limpeza inmediata das estradas e que se retire esa sinal de dirección prohibida desde o noso municipio hacia a praia de As Catedrais. E como non lle gustou ese acordo pois respondeu coa colocación desas sinais de limitación de peso”. O rexedor pídelle ó presidente da Deputación “que poña a ese señor onde o ten que poñer, porque ainda a día de hoxe non me pediu disculpas despois de terme denunciado polo roubo de dúas sinais en Barreiros”.


Convite á presentación de artigos 'As mulleres nas profesións xurídicas: experiencias e representacións' | cedim\nConvite á presentación de artigos 'As mulleres nas profesións xurídicas: experiencias e representacións'\nOrganización: Madalena Duarte\nPrazo para envío dos artigos: 20 de xaneiro de 2014\nNo proceso de consolidación e fortalecimento do Estado, a centralidade do dereito e da administración pública foi identificada principalmente como unha prerrogativa masculina. Na segunda parte do século XX, as teóricas feministas demostraron que a produción masculina do coñecemento - a través do Dereito, da ciencia ou da cultura - creou xerarquías que consignaron ás mulleres á inferioridade e á exclusión. Se hai dúbidas que o Dereito produza, per se, relacións patriarcais, o mesmo xa non acontece relativamente á contribución que aquel dá á perpetuación, lexitimación e reprodución das mesmas na sociedade. Neste sentido, o modelo tradicional de socialización das profesións xurídicas foi construído como un espazo descoñecido para as mulleres, confinadas durante moito tempo ao espazo privado, onde a emoción prevalecía á racionalidade e a subxectividade á obxectividade, características que se cría interferiren negativamente no proceso de decisión e no exercicio de poder. Por estas razóns, a presenza de mulleres en profesións xurídicas é unha tendencia recente. Para tal contribuíu a loita dos movementos de mulleres e o aumento da igualdade no acceso educacional. Este fenómeno ten contornos distintos en cada cultura xurídica e non ten o mesmo ritmo en todas as áreas ou, sequera, en todos os países. No entanto, nas últimas décadas, tornouse evidente nas sociedades contemporáneas a crecente feminización das profesións xurídicas. Nun primeiro ollar, o aumento exponencial da participación feminina en todas as áreas do dereito, incluíndo nas magistraturas, aseméllase á sinopse dunha historia de éxito, na cal a exclusión e a inacessibilidade das mulleres estarían superadas. Unha análise máis afondada revela, con todo, mecanismos e procesos dunha persistente segregación das mulleres, disimulados, refinados, perversamente consensuais e consentidos.\nEste número temático da e-cadernos ces, parte do traballo de discusión desenvolvido nos últimos dous anos no ámbito do proxecto 'As mulleres nas magistraturas en Portugal: percorridos, experiencias e representacións'. O número ten como obxectivo recoller contribucións para esta discusión, non se cinguindo no entanto a Portugal, mais anhelando experiencias comparadas que respondan a algunhas cuestións: As mulleres na administración e distribución de xustiza tenden a permanecer nas marxes do poder e do privilexio? Cando se fala en feminización do xudiciario, procura verse só o aumento do número de mulleres nas profesións xurídicas ou, polo contrario, estaremos perante unha outra forma de administrar e facer xustiza en que unha variábel determinante é o xénero?. Procurando cubrir esta lagoa na investigación socioxurídica, o obxectivo xeral deste número consiste en estudar os percorridos e experiencias das mulleres nas profesións xurídicas, procurando aínda coñecer as representacións, quere por parte dos/as profesionais de xustiza, quere por parte da sociedade, relativamente ao papel daquelas no sistema de xustiza.\nA e-cadernos ces é unha publicación online, con acceso libre, que se basea nun sistema de avaliación por pares e editada polo Centro de Estudos Sociais. Integra actualmente: CAPES, EBSCO e Latindex. Para máis informacións sobre a publicación consulte: http://www.ces.uc.pt/e-cadernos/pages/pt/indice.php.\nTodos os textos deben ser sometidos na súa versión completa, en lingua portuguesa, inglesa ou castelá. Poden ter entre 50 e 70 mil carácteres (con espazos), incluíndo notas e referencias bibliográficas. Para a sección final @cetera, poden ser presentados entrevistas e debates (máx. 25 mil carácteres) ou recensións críticas inéditas (máx. 5 mil carácteres).\nAs normas detalladas para submisión dos textos están dispoñíbeis en http://www.ces.uc.pt/e-cadernos/medía/Normas_publicacao_e_cadernos.pdf. As mensaxes deben ser enviadas para e-cadernos@ces.uc.pt e indicar explicitamente que se refiren ao número temático en cuestión : 'As mulleres nas profesións xurídicas: experiencias e representacións'\nTodas as contribucións estarán suxeitos a un proceso de arbitraxe científica.\nCES Centro de Estudos Sociais Laboratório Associado. Universidade de Coimbra


Partido sen moita historia (futbolísticamente falando) o xogado este sábado en Extramundi fronte ao equipo do Rosalía. O Negreira dominou a primeira parte do partido que encarou co mesmo plantexamento táctico aínda que con cambio de efectivos obrigado polas baixas de Cobas por lesión e de Paco.\nO mister Antonio colocou a Couso de punta e a Pablo pola banda esquerda. Esta asociación sería crucial para a consecución do primeiro gol no que Pablo conduciu o balón excelentemente pola banda tras un pase de Pitu e, logo de centrar, Pipi subíu o primeiro gol ao marcador. Houbo algunha ocasión máis que non se logrou materializar e co marcador de 1-0 se chegou ao descanso.\nNos primeiros 20 minutos da segunda parte o equipo local apretou un pouco máis favorecido pola falta de control pola nosa parte no medio do campo e logrou meternos na área, máis a base de corazón que de bo fútbol.\nE entón, cando máis facía falta, apareceu a figura de Alfonso. Dende este blog tentamos ser sempre obxectivos e, así como temos vertido grandes críticas cando foi procedente, tamén agora debemos alabar a figura deste xogador que no ecuador da segunda parte destapou o tarro das esencias. Un gol de vaselina puso o marcador franco no minuto 30. Pero ahí non rematou o recital de Platanito. Ese recital ocorreu porque fixo o que sempre debería facer e nunca fixo: recibir, pasar, buscar ocos e forzar a xogada nos últimos metros. Incluso o compañeiro Magariños se beneficiou da xenerosidade do noso xogador franquicia nun pase da morte que puso o resultado nun 0-3 o que supón un golpe de autoridade na liga.\nAgardemos que a Dirección técnica sepa asentar debidamente a cabeza de Plátano pois pode ser o revulsivo que necesitamos de confirmarse a baixa de Cobas para a segunda volta. Incluso, se é menester, sería conveniente que o clube se encargara de mimalo nunha casa de turismo rural ou, de se-lo caso, nun balneario.\nAsí pois, a falta de saber como quedaron os outros resultados da categoría, seguiríamos segundos a dous puntos do Maderas Ramos e cun partido menos (o que falta por disputar contra o Casa Barqueiro).\nA próxima xornada volve a ser vital pois visitará Cepelo o Cuntis e ademais rexistrarase o enfrentamento entre Maderas Ramos e Asador Alambique (primeiro e terceiro respectivamente).\nen 14:09 Etiquetas: ZONA BASI\nPor fín apareciu o botiquín onde tíñamos gardado en frasco , un balsamíco como é Alfonso , que cando máis se está a necesitar apareceu , e non so en campo grande se non na sala dos seus soños onde tamén está a reaparecer despois dun letargo clorofórmico.Dende aquí dar ánimos a Cobas para a súa pronta recuperación .


A concelleira de Formación, Natalia Hermida, explicou que esta acción formativa se dirixe a persoas maiores de 18 anos, desempregadas e empadroadas en Narón\nNarón, 30 de xuño de 2020. O Concello abrirá mañá mércores o prazo de inscrición nun curso de Prevención de Riscos Laborais (nivel básico). Esta acción formativa, tal e como indicou a concelleira responsable da área, Natalia Hermida, diríxese a un máximo de 16 persoas, que deben ser maiores de 18 anos, estar desempregadas, empadroadas en Narón e non ter concedido outro curso do Programa Municipal de Formación que coincida nas datas. As inscricións poderán presentarse dende mañá ás 8.30 horas ata o día 8 de xullo ás 13.00 horas e, como medida excepcional, entregaranse no primeiro andar do Concello (entrada pola Praza de Galicia), a través da Sede Electrónica -donde poden descargarse as inscricións- ou dos restantes medios contemplados no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas.\nO curso terá unha duración total de 72 horas (60 de Prevención de Riscos Laborais e as 12 restantes de módulos adicionais) que se impartirán no Centro Municipal de Formación Irmás Froilaz, na Gándara, e que inclúen visitas didácticas a empresas da comarca. As datas previstas para esta acción formativa son do 15 de xullo ao 7 de agosto e o horario das clases de 15.30 a 19.30, de luns a venres, podendo variar nalgunha das xornadas este horario debido á realización de visitas didácticas, charlas ou módulos adicionais.\nConceptos básicos sobre seguridade e saúde no traballo; Riscos xerais e a súa prevención; Riscos específicos e a súa prevención no sector correspondente á actividade da empresa; Elementos básicos de xestión da prevención de riscos laborais; Primeiros auxilios e Sensibilización medioambiental e perspectiva de xénero e tres charlas relacionadas coa empregabilidade no sector naval, a implementación das medidas de prevención e a revisión dos EPIs e o seu mantemento son os contidos que se abordarán nesta acción formativa, que inclúe a maiores tres visitas didácticas.\nHermida subliñou que para asistir aos cursos é obrigatorio o uso de mascarillas e o cumprimento de todas as medidas de hixiene e sanitarias decretadas para a prevención da Covid-19.


Lídia Senra organiza en Santiago unhas xornadas sobre como a propiedade pública podería substituír ás privadas nos sectores económicos clave – AGE en Europa\n25 Marzo, 2019 anticalipalismo, coidados, datos, economia do seculo xxi, En Marea, enerxía, facultade de filosofia, GUE/NGL, Lidia Senra, neoliberalismo, privatización, público, Santiago de Compostela, social, terra, xabier perez davila\nOs coloquios serán o 30 de marzo e 6 de abril na Facultade de Filosofía, e tratarán do sector da enerxía, finanzas, terra, coidados, información e datos\nA eurodeputada e o economista Xabier P. Davila animan a asistir a todas as persoas e colectivos que loitan por unha sociedade máis xusta e igualitaria\nSantiago, 25 de marzo de 2019. É posible que a propiedade pública, social e común, substitúa á propiedade privada capitalista en sectores económicos clave como son as finanzas, a enerxía, a terra, os coidados, a información e os datos? Esta será a cuestión central ao redor da cal xirarán as xornadas que terán lugar no Salón de Actos da Facultade de Filosofía da Universidade de Santiago de Compostela (Praza de Mazarelos) este sábado, 30 de marzo, e o seguinte, 6 de abril. Organizadas pola eurodeputada Lídia Senra, membro do Grupo Confederal da Esquerda Unitaria Europea/Esquerda Verde Nórdica (GUE/NGL) e candidata de En Marea ás próximas eleccións europeas de finais de maio, en colaboración co economista e membro do Consello das Mareas Xabier Pérez Davila, as xornadas pretenden contribuír ao debate e o intercambio de saberes, con varios coloquios sobre A economía no século XXI, nos que participarán expertos na materia chegados de diferentes países.\nLídia Senra e Xabier Pérez Davila critican que o neoliberalismo impuxo nas últimas décadas unha única política económica posible, consistente na privatización de empresas e servizos públicos esenciais, libre movemento de capitais e mercadorías, cesión da soberanía económico a organismos non electos, desregulación das relacións laborais e ataques á organización sindical, substitución das pensións de repartición por fondos privados de capitalización. A consecuencia disto, hoxe rexístrase un aumento da explotación, un descenso dos salarios, desigualdade crecente, precarización do traballo, aceleración da crise ecolóxica, crise do tempo e dos coidados, concentración e centralización do capital, e incremento exponencial do poder do capital sobre o traballo e a sociedade. “1989 augurou o triunfo do capitalismo como modo de produción definitivo e clausura da historia. Sen embargo, está a producirse un notable rexurdimento do pensamento anticapitalista en todos os continentes”, defenden a eurodeputada e o economista. Por iso, a idea de organizar estas xornadas, ás que Senra e Pérez Davila animan a asistir a todas aquelas persoas e colectivos que loitan por unha sociedade máis xusta e igualitaria e interesados no estudo da economía. Todos os coloquios están abertos ao público, sen necesidade de inscrición previa.\n“Multiplícanse os relatorios que informan do aumento da desigualdade no interior dos Estados. Cada ano, Intermon Oxfam levanta acta dun novo récord de concentración da riqueza no 1% da poboación máis rica. Incluso organismos de goberno da economía mundial como o FMI ou a OCDE manifestan a súa “preocupación” pola polarización social en aumento. Fronte ás saídas de maior privatización, nós preguntámonos se existe outro punto de vista. Preguntámonos se fronte á planificación capitalista se pode imaxinar a propiedade colectiva, a planificación social e a apropiación común do producido. Quizais na propiedade colectiva, común, social dos principais recursos produtivos: enerxía, finanzas, terra, coidados, información e datos”, defenden desde a organización do evento.\nDurante o programa de dous días, abordaranse pois, todas estas seguintes cuestións, dando comezo ás xornadas este sábado, 30 de marzo, ás 9:00 horas, coa inauguración da europarlamentaria.\nÁs 9:30 terá lugar o primeiro dos coloquios, centrado en ‘Enerxía: É posible a transición a un sistema descentralizado baseado en enerxías renovables?’. Nel actuará de relatora Margarita Mediavilla Pascual, profesora da Escola de Enxeñarías Industriais e membro do Grupo de Enerxía, Economía e Dinámica de Sistemas da Universidade de Valladolid. Xoán Doldán, decano da Facultade de Económicas da USC, moderará e introducirá esta mesa. As materias primas para a produción de enrexía, auga, vales, vento, sol, gas natural, uranio, etc, foron creadas pola natureza. Pola contra, a propiedade das empresas que as explotan é privada. No Estado español, son as empresas as que determinan os prezos mediante un mecanismo que lles permite a xeración de beneficios abusivos. A mudanza climática é a maior ameaza que afrontamos como especie. Os intereses das enerxéticas bloquean a transición a un sistema descentralizado baseado nas enerxías renovables. Que tipo de propiedade sería o máis acaído para facilitar a transición e a garantía de subministración ás persoas e ás comunidades? A esta pregunta se intentará dar resposta nesta primeira parte das xornadas.\nÁs 11.30 horas, terá lugar o segundo coloquio, neste caso centrado en ‘Propiedade da terra e soberanía alimentaria’, no que intervirán como relatores Xoán Carlos Carreira Pérez, doutor e enxeñeiro agrónomo, profesor da USC retirado; e Marina dos Santos, membro da Dirección Nacional do Movimento dos Trabalhadores Rurais Sem Terra (MST). A secretaria xeral do Sindicato Labrego Galego (SLG), Isabel Vilalba, conducirá este coloquio, no que se abordará o acaparamento de terras como fenómenos de grande importancia en todos os continentes, ben pola vía directa de concentración de superficies de enormes dimensións en mans de investidores privados e de ponencias estranxeiras, ben pola vía de converter as labregas e labregos, e as terras que traballan, en dependentes de grandes empresas. Tendo moi en conta que aquí na Galiza, por exemplo, o 8 por cento da superficie agraria útil galega é un monocultivo de eucaliptos destinados á materia prima da produtora de pasta de papel ENCE, podemos afirmar que o acaparamento de terras é unha manifestación do predominio do capital na produción de alimentos e materias primas agrícolas que esquece as cuestións ecolóxicas e o dereito dos pobos á soberanía alimentaria. No coloquio abordaranse outros modelos agrarios, como o defendido pola Vía Campesiña, outros modelos de propiedade da terra e de técnicas agrícolas e gandeiras que claro que existen.\nXa o sábado 30 de marzo pola tarde, a partir das 16.00 horas, terá lugar o coloquio ‘Finanzas: Privadas ou Públicas’, con Ricardo G. Zaldívar, doutor en Economía e ex-coordenador de ATTAC no Estado español. Adrián Dios, doutor en Economía, investigador na USC e membro da Coordenadora de En Marea, será o encargado de moderar este debate. Nel analizarase como un dos elementos máis característicos do capitalismo neoliberal é a financeirización da economía, o peso crecente das finanzas no control da actividade económica. A banca pública practicamente xa non existe e despois da crise do 2007, contra as recomendacións iniciais dos organismos reguladores, aumentou a concentración das entidades financeiras, de maneira que case todas as existentes son “demasiado grandes para caer”. Desenvolvése ao tempo unha banca na sombra fóra do control das autoridades, pero que pode contaxiar ao resto do sistema con gran velocidade. Por iso nos preguntaremos se se debe crear unha banca pública na Galiza, no Estado español e en Europa.\nE para rematar o primeiro día das xornadas, a partir das 17.3O horas, desenvolverase o coloquio sobre ‘Economía de coidados: Conceptos e debates’, coa participación de Mertxe Larrañaga Sarriegui, profesora de Economía Aplicada na Universidade do País Vasco. A deputada de En Marea no Parlamento Galego, Paula Vázquez Verao, introducirá esta mesa. En todas as sociedades a división do traballo segundo o xénero asignou ás mulleres os traballos reprodutivos, domésticos e de coidados. Nas sociedades tradicionais, desempeñaban un papel fundamental na produción de alimentos. Nas sociedades capitalistas actuais, incorpóranse ao traballo retribuído, asumindo así unha tripla carga, traballo asalariado, doméstico e de coidados, que prexudica a súa saúde física e psíquica. Sobre se se debería socializarse máis parte deste traballo con escolas infantís de 0 a 3 anos, asistencia domiciliaria ás persoas dependentes, residencias asistidas, comedores escolares, comedores de empresa, etc, debaterase nesta parte.\nA segunda parte da xornada desenvolverase o sábado seguinte, o 6 de abril, novamente no Salón de Actos da Facultade de Filosofía, en horarios de 10.00 a 13.00. Será para ter primeiramente un coloquio, de 10:00 a 11:15 horas, sobre ‘Os nosos datos, son propiedade común?’, no que intervirá Ekaitz Cancela Rodríguez, xornalista e autor do libro ‘Despertar do soño tecnolóxico’. A propia Lídia Senra conducirá este coloquio, no que se tratará sobre a inxente cantidade de datos que xerarmos cada hora mediante a participación nas redes sociais ao navegar por internet, ao realizar compras dixitais, mediante os xeolocalizadores dos teléfonos móbiles, etc. Toda as información é hoxe privatizada polo imperio de Silycom Valley e Europa é neste sentido unha colonia dixital. Pode Europa constituír un sector da información e os datos de propiedade pública que distribúa a información entre os diversos niveis das administracións públicas? Un sistema que garanta o dereito á intimidade ao tempo que pon a información ao servizo de investigacións útiles? Diso se tratará.\nE para para rematar, de 11.30 a 13.00, desenvolverase a mesa ‘Romper co consenso, planificación para unha economía socialista’, con William Paul Cockshott, profesor de Computing Science na Univesidade de Glasgow. Neste coloquio será o propio Xabier Pérez Davila o encargado de moderar e presentar. “Os medios de persuasión de masas informan de que vivimos nunha economía de libre mercado. En realidade, todas as grandes empresas planifican a súa actividade. Así o fai Citröen-Vigo ao utilizar o sistema Just in time, que lle serve para estabelecer obxectivos de produción, tempos e custos para a industria auxiliar. Fan Wall Mart e Inditex. O proceso produtivo manifesta un carácter colaborador e social crecente, acelerado pola utilización das tecnoloxías da información e a ciencia de datos. De xeito contraditorio, a propiedade e a apropiación do excedente son cada vez máis privadas. Pode ter a planificación da economía un papel relevante nunha economía ao servizo das maiorías sociais, da cidadanía, das clases traballadoras? Pode ser eficiente? A iso intentaremos dar resposta”, conclúe Pérez Davila.


ACTIVIDADES MANUEL MARÍA NO CEIP TORRENTE BALLESTER | ACTIVIDADES COMPLEMENTARIAS E EXTRAESCOLARES\nACTIVIDADES MANUEL MARÍA NO CEIP TORRENTE BALLESTER\nOs pasados 10 de maio e 22 de abril, o alumnado participante no club de lectura fixeron dúas actividades no CEIP Torrente Ballester de Sigrás. As actividades estaban enfocadas ao alumnado de infantil e primaria e contaron coa participación dunhas cuarenta rapazas do IES Afonso X O Sabio.\nA actividade que tivo lugar o día 22 de abril foi para o alumnado de infantil. Nese día as nosas alumnas presentaron a figura de Manuel María. Ademais, leron e explicaron de xeito individual unha serie de poemas sinxelos, usando carteis elaborados polo alumnado de 1ºBACH e 4ºESO. Tamén realizaron máscaras, escoitaron cancións de Manuel María e cantaron "A vaca", con retrouso en lingua de signos. Por último, entregáronse unha serie de rosas de papel elaboradas polo alumnado de 1ºESO.\nA actividade que tivo lugar o día 10 de maio foi destinada ao alumnado de primaria de 2º e 4º de primaria. Neste día realizouse unha presentación en power point da figura de Manuel María. Formáronse pequenos grupos que leron varios poemas, axudándose para a súa comprensión de carteis elaborados polo alumnado de 1ºBACH e 4ºESO. Posteriormente realizouse unha actividade colectiva enfocada ao traballo poético consistente na realización dun mural dos soños, encher espazos en poemas onde faltaban palabras escoitando as cancións. Tamén cantaron e recitaron algunhas cancións e, para finalizar, acabaron a actividade co regalo de rosas de papel realizadas polo alumnado de 1ºESO.\nPara máis información, enlace ao blog do Club de lectura Libros abertos\nPublicado por IES Afonso X O Sabio en 0:56\nEtiquetas: CEIP Torrente Ballester, Club de lectura, ENL, Lingua galega


Orientación educativa: Este mércores cúmplese un ano do ataque talibán a Malala Yousafzai\nEste mércores cúmplese un ano do ataque talibán a Malala Yousafzai\nCon motivo do 1º aniversario do ataque que sufríu, Malala ven de conceder unha entrevista á BBC, "un tiro por ir á escola". Nela recoñece que nun futuro lle gustaría dedicarse á política e volver ao seu país.\nA web rtve.es recolle a noticia e unha vídeo resumo do que pasou fai un ano, así como a tracectoria de Malala dende entón.\nA xove pide dialogar cos militantes para resolver os problemas e acadar a paz: "a mellor maneira de superar os problemas e loitar contra a guerra é a través do diálogo. Ese non é un asunto meu, ese é traballo do Goberno (...) e de EEUU".\nMentras tanto, os talibáns ameazan con volver a atacala "xa que fala contra o islam e os islamistas"


Xoán Carlos García Porral presenta en Silleda o libro “De mouros, mouras e tesouros. A Comarca de Deza” - Noticias de Galicia\nXoán Carlos García Porral presenta en Silleda o libro “De mouros, mouras e tesouros. A Comarca de Deza”\nA Biblioteca Pública Daniel Castelao de Silleda acolle este xoves 16 de novembro, ás 20.30 h, a presentación do último libro de Xoán Carlos García Porral, un estudo sobre o “imaxinario popular” no que, baixo o título “De mouros, mouras e tesouros. A Comarca de Deza”, se recollen máis de 500 lendas desta zona.\nNo acto, que estará aberto ao público ata completar aforo, o autor estará acompañado do contacontos e poeta Celso Fernández Sanmartín, o profesor Matías Rodríguez da Torre, o xerente de Cooperativa Hoxe, Lito Andión, o xerente de Ausama, Miguel Villar, e o alcalde silledense, Manuel Cuíña.\n15 de novembro de 2017 | 17:20\t• Sen comentarios


Boletín Informativo das 09:00 horas do día 18/08/17 | Axega\nUn helicóptero medicalizado desprázase a Sanxenxo para evacuar a un bañista caído nas rochas\nUn bañista resultou ferido onte ao caer nas rochas mentres se bañaba na Praia de Paxariñas, en Sanxenxo. Pasados uns minutos das 19:00 horas o persoal sanitario do 061-Urxencias Sanitarias comunicaba o suceso ao 112 Galicia. Indicaban que unha UVI móbil estaba evacuando ao bañista e que se dirixía ao punto un helicóptero medicalizado.\nAsí as cousas, a aeronave tomou terra no campo de Fútbol de Baltar. No dispositivo colaboraron os axentes da Policía Local e os efectivos do GES de Sanxenxo, tras ser alertados polo persoal do Centro Integrado ás Emerxencias (CIAE).\nUn accidente en Cerceda deixa unha persoa ferida\nUnha persoa resultou ferida despois de sufrir un accidente co seu vehículo en Cerdeda. Ao redor das 03:00 horas desta madrugada, un alertante informaba ao CIAE dun coche accidentado en Rodís, en A Tablilla, no concello coruñés de Cerceda. Aseguraba que había unha persoa pedindo axuda no seu interior.\nFoi a partir de aí, cando dende o 112 Galicia se puxeron os feitos en coñecemento do persoal sanitario, dos Bombeiros de Ordes, da Garda Civil de Tráfico e tamén de Protección Civil da localidade.\nChegados ao punto, os membros do parque comarcal indicaron que non foron precisos os medios de excarceración para evacuar á persoa ferida.\nUn incendio derriba parte do tellado dun serradoiro antigo ocupado por indixentes en Valdoviño\nUn incendio derribou esta noite parte dunha nave antiga situada moi preto da praia coruñesa de Valdoviño, na Vía Principal. Ao fío das 03:30 horas desta madrugada, efectivos de Protección Civil da localidade alertaban ao CIAE dun lume nun tellado dunha casa na Vía Principal. Aseguraban, ademais, escoitar estoupidos.De igual modo, un particular alertaba dun lume a carón da Praia.\nDecontado, dende o 112 Galicia pasouse aviso aos Bombeiros de Ferrol e aos efectivos do GES de Mugardos e de Protección Civil de Valdoviño. Tamén se solicitou a colaboración dos axentes da Garda Civil. Unha vez no punto e extinguido o lume, membros de Protección Civil confirmaron que se tratou dun serradoiro antigo que ás veces era ocupado por indixentes.


A dirección do centro afirma ser "vítima" dunha serie de informacións "carentes de veracidade" e que non existe "maltrato ou abandono ningún".\nphoto_camera O centro de maiores que a Xunta vén de expedientar. (Foto: Residencia 'Mi Casa')\nA subdirección xeral de Autorización e Inspección de Servizos Sociais da Xunta da Galiza vén de responder por escrito ás queixas presentadas pola asociación Vellez Digna sobre as deficiencias na residencia de maiores 'Mi Casa', en Pazos de Borbén.\nNo documento, asinado pola xefa do servizo de Inspección de Maiores, Discapacidade e Dependencia [Berta Besada] e ao que tivo acceso Nós Diario, o organismo dependente do Goberno galego recoñece que na inspección realizada ao centro quedaron constatados "incumprimentos en relación co persoal de enfermaría e persoal de cociña.\nPor esta cuestión instou a dirección de 'Mi Casa' a "subsanar de forma inmediata" esta cuestión e posteriormente acreditalo ante Inspección. Moitas das deficiencias das que advertía a denuncia de Vellez Digna, afirma a Xunta no escrito, "xa foron emendadas".\nNo que atinxe ao "incumprimento das condicións estruturais do edificio", sinala que o edificio recibiu o permiso de inicio de actividades antes da entrada en vigor do actual Código Técnico da Edificación, que equipara as residencias de maiores ás instalacións hospitalarias.\nPorén, aínda existindo as deficiencias denunciadas, sinala que "non é posíbel aplicar unha norma a feitos anteriores á súa promulgación", o que se traduce, sostén, "na imposibilidade de modificar as consecuencias xurídicas dos actos xa formalizados".\nGarantías de salubridade\nPor outra parte, Inspección afirma que requiriu ao centro manter "un estado de limpeza e salubridade óptimo" e lembroulle a obriga de que os menús das persoas usuarias sexan supervisados por persoal técnico especialista en dietética e nutrición e servilos, aliás, "en perfecto estado de conservación", así como en "horarios razoábeis".\nNo relativo ás úlceras, as autoridades solicitaron á residencia que remita a Inspección un "informe diario" sobre as curas realizadas, "así como da súa evolución".\nA residencia négao\nPola súa parte, a dirección do centro asegurou esta sexta feira que non existe "tipo ningún de maltrato ou abandono", e asegura ser "vítima" dunha serie de informacións "carentes de veracidade", logo de que familiares de residentes denunciasen os feitos.\n"A maioría das fotografías publicadas non se corresponden cos nosos residentes, cuxas patoloxías son obxecto de tratamento constante por parte do noso servizo de enfermaría e por parte da nosa médica, que ostenta vínculo laboral, o que garante asistencia médica aos nosos 58 usuarios", reivindicou a dirección.\nTamén traballadores dos sectores de limpeza e auxiliares do centro afirmaron a través dun comunicado que todos os e as usuarias están "en correctas condicións".\nVellez Digna Xunta Pazos de Borbén Lucía Pedroso residencia


Plástica | No cole enredo eu\nClásicos do Circo do Sol\nPosted by Xoanca on 14 de Xuño de 2020 in Enredos, Música, Plástica, Portada, Recursos\nO venres, o “Cirque du Soleil”, presentounos unha homenaxe aos seus “Clásicos”. Por primeira vez, abriron so seus arquivos para ofrecernos tres dos primeiros espectáculos que se presentaron na Gran Carpa: Nouvelle Expérience, Saltimbanco e Cirque Réinventé. Colorido, emotivo e repleto deses elementos tradicionais do circo que tanto apreciamos! ❤ Para os que non tivestes a oportunidade de ver o espectáculo en directo aquí tedes o vídeo que se pode seguir na canle de Youtube do Cirque du Soleil....\nXogando coas caricaturas de Carvalho Calero\nPosted by Xoanca on 15 de Maio de 2020 in Enredos, Lingua Galega, Plástica, Portada\nSiro elaborou unha serie de caricaturas de Carvalho Calero. Nós eleximos algunhas delas para facer este xogo de parellas. Esperamos que vos guste. A colección conta con 24 deseños de estilos diferentes -desde a caricatura con esaxeracións mínimas para salientar a expresión do retratado ata a de esaxeracións máximas, nun xogo artístico e humorístico cos riscos faciais- que percorren a evolución de don Ricardo desde a mocidade ata a madureza. Queres ver a colección...\nPosted by Xoanca on 11 de Maio de 2020 in Áreas Curriculares, Enredos, Lingua Galega, Música, Plástica, Portada, Valores\nAgradecidos quedamos á Coordenadora de Equipas de Normalización Lingüística de Ferrolterra polo seu xeneroso xesto de compartir nestes tempos este proxecto. aspitas.gal As pitas baixo a choiva by A banda das pitas Esta é a nota coa que fan entrega á sociedade dos materiais do seu porxecto para o seu uso educativo. Nós facemos acopio deles e abofé que lle imos sacar partido. Debido ás excepcionais circunstancias nas que nos atopamos neste maio de 2020 por mor da epidemia do COVID-19 non se puideron levar a cabo moitos dos proxectos que desde a nosa Asociación se fan cada ano. Neste caso ían...\n“Zed”, máis circo por favor!!\nPosted by Xoanca on 19 de Abril de 2020 in Enredos, Música, Plástica, Portada, Xeral\nO Circo do Sol regresou o pasado 17 de abril cun novo show para todos os seus seguidores e facer máis levadeiro o confinamento pola crise sanitaria do coronavirus. Trátase dun programa dunha hora de duración que inclúe algúns dos números máis especiais de ‘ Zed’, un espectáculo creado en exclusiva para Xapón e inspirado no Tarot e os seus Arcanos. Un gran despregamento de luces, cores e sons dá vida a esta singular obra, que o Circo do Sol define como unha viaxe por dous universos opostos, o ceo e a terra, que viven en harmonía. É un mundo imaxinario polo que viaxa Zed, un...


Irish Rugby Football Union - Wikipedia, a enciclopedia libre\n(Redirixido desde "Federación Irlandesa de Rugby")\nA Irish Rugby Football Union, IRFU (en irlandés: Cumann Rugbaí na hÉireann) é o corpo administrador do rugby en Irlanda. A IRFU ten como sede o estadio de Lansdowne Road, onde o equipo da illa xoga os seus compromisos internacionais. A Unión posúe tamén os campos de Ravenhill Stadium en Belfast, Thomond Park en Limerick e varios campos nas áreas provinciais que son alugados aos clubs.\n1879; hai 142 anos\nAdestrad. a sete\nActualmente hai arredor de 95.000 xogadores en total na Irlanda, onde 56 clubs están afiliados á Subdivisión (Branch) de Ulster; 71 á Subdivisión de Leinster: 59 da Subdivisión de Munster e 19 á Subdivisión de Connacht. Ademais, hai 246 escolas de rugby, en Ulster (107), Leinster (75), Munster (41) e Connacht (23).\nInicialmente había dúas unións fundadas en 1874: a Irish Football Union que tiña unha xurisdición sobre os clubs de Leinster, Munster e parte do Ulster; e a Northern Football Union of Ireland, que controlaba a área de Belfast. A IRFU foi fundada en 1879 coma amálgama entre os dous organismos anteriores e foron creadas as divisións de Leinster, Munster e Ulster. A división de Connacht foi creada en 1886.\nA IRFU foi un dos membros fundadores da International Rugby Board en 1886 con Escocia e Gales. (A Inglaterra non se uníu até 1890).\nA raíz da división política de Irlanda en dous estados: a República de Irlanda (orixinalmente o Estado Libre de Irlanda) e Irlanda do Norte (unha división política do Reino Unido), o Comité da Irish Rugby Football Union, decidiu que seguiría a administrar os seus asuntos sobre a base dos 32 condados de Irlanda e a tradicional de catro provincias de Irlanda: Leinster (12 condados), Ulster (9 condados), Munster (6 condados) e Connacht ( 5 condados).\nIsto conduciu a unha situación única entre os equipos internacionais de rugby, onde os equipos representativos de Irlanda se forman extraendo xogadores de dous países distintos: Irlanda (un Estado independente e soberano) e Irlanda do Norte (unha división administrativa do Reino Unido). Para manter a unidade do rugby irlandés e os vínculos entre Norte e Sur, a IRFU comprou un novo terreo en 1923 en Ravenhill distrito de Belfast a un custo de 2.300 £. O primeiro partido internacional en Ravenhill, enfrontou a Irlanda con Escocia hai máis de medio século (en 1953-54), no partido os irlandeses obtiveron a victoria por 6 a 0. Australia xogou contra Romanía na Copa do Mundo de rugby de 1999 nese estadio. O seguinte compromiso internacional disputado en Ravenhill foi un partido amigable fronte á Italia en agosto de 2007, debido ao peche temporal de Lansdowne Road para a súa reconstrución.\nDurante os anos 1880s as catro divisións provinciais da IRFU xogaron por primeira vez competicións de copa, e malia que estas competicións aínda teñen lugar tódolos anos, a súa importancia diminuíu debido á chegada da AIB League de 48 Clubs Senior en 1990.\nAs catro provincias xogan competicións internacionais dende os anos '20 e continúan a ser un foco de xogadores de proxección internacional. Munster, Leinster e Ulster continúan e ser os tres equipos fortes, xunto con Connacht no Oeste da Illa, tradicionalmente as provincias máis febles nos resultados (Connacht) reciben só a metade da cantidade de cartos que reciben as outras tres provincias da IRFU. As catro provincias xogan na Magners League na súa categoría sénior.\nTraído desde "https://gl.wikipedia.org/w/index.php?title=Irish_Rugby_Football_Union&oldid=5569501"\nÚltima edición o 24 de agosto de 2020 ás 20:47\nA última edición desta páxina foi o 24 de agosto de 2020 ás 20:47.


Outra película de gangsters - Grial Parga - Galiciae\n21 de junio de 2022 (19:23 h.)\nUn coñecido aforismo do mundo do cinema suxire que o estado natural dunha película é non existir. As dificultades ás que se enfronta un cineasta –independente ou non– para levantar unha película, que implican un número elevado de xente, esforzo e diñeiro, adoitan ser suficientes para que, nalgún momento, caia o proxecto. O Padriño é unha milagre, ademais de por as trabas habituais, porque ninguén quería facela.\nCine mafia Grial-Parga Francis Ford Coppola O Padriño\nEscena de O Padriño. EP\nMARIO PUZO, malia nacer e vivir nun barrio poboado de gangsters, non tiña nin idea do mundo da hampa nin sentía a máis mínima atracción polos relatos de mafiosos. Acabou escribindo a novela para cubrir as enormes débedas de xogo acumuladas. "Debo once mil dólares", lembra o produtor Robert Evans que lle dixo Puzo, "se non os consigo partiranme un brazo". Moi pronto se converteu nun bestseller polo que pelexaron os estudos de Hollywood pero, unha vez conseguidos os dereitos, non atopaban ninguén para dirixila. Warren Beatty rexeitou a invitación porque acababa de facer Bonnie & Clyde (Arthur Penn, 1967), e non quería facer outra película de gángsters. O propio Penn, Elia Kazan (On the Waterfront) e Peter Yates (Bullitt) tamén se negaron. Ninguén pretendía traballar cun material que –crían– gababa a criminais, estafadores e asasinos. Mesmo Costa-Gavras, que si viu o potencial narrativo dunha historia sobre o capitalismo, e acababa de dirixir Z (1969), rexeitou facela porque era "demasiado americana".\nOs produtores Robert Evans e Peter Bart analizaron por que non funcionaban as películas de gangsters e concluíron que a clave estaba na súa relación con Italia. Bart pensou en Francis Ford Coppola, un mozo de 29 anos de ascendencia italiana que pertencía a un grupo de novos cineastas aínda en fase de experimentación. Coppola rexeitouna tamén ao principio. Na súa primeira lectura, a novela non lle interesou demasiado, e non estaba disposto a manchar o seu currículo coa adaptación dun bestseller. "O libro de Puzo representaba todo o que eu trataba de evitar", dixo anos máis tarde. Pero os seus anteriores fracasos comerciais –You’re a Big Boy Now (1966), Finian’s Rainbow (1968) e The Rain People (1969)– deixáronlle unha débeda coa Warner Bros. de 600.000 dólares. George Lucas, o seu socio dunha Zoetrope en ruínas, convenceuno: "Busca algo que che guste da novela e céntrate niso. Non vexo outra opción. Warner quere que lle devolvas os cartos". Coppola fíxolle caso porque non quedaba máis remedio. Investigou sobre a Mafia e viu que se lle podía quitar potencial a esas familias que gobernaban o negocio subterráneo de Nova York. Releu a novela con outros ollos e descubriu un drama shakesperiano nunha historia que funcionaba como metáfora perfecta do auxe e crecemento do capitalismo americano despois da 2ª Guerra Mundial. O guión empeza co monólogo de Amerigo Bonasera Creo en América, no que acode a Corleone para que se faga xustiza e volva crer. Coppola anotou nos bordos: "PODER, PODER, PODER, nunca esquezas que o que mantén á xente interesada neste libro é a súa fascinación polos límites e a manipulación do poder".\nAntes de que Coppola se puxese ao choio co proxecto, a Liga dos Dereitos Civís dos Estados Unidos de Italia –un grupo de presión formado para loitar contra os estereotipos italianos negativos, pero fundado por Joe Colombo, un membro das Cinco Familias do crime organizado en Nova York– anunciou a oposición á película. Evans recibiu unha mensaxe no despacho: "Isto é un consello. Non queremos partirche a cara ou facerlle dano ao teu bebé. Vaite da puta cidade, non rodes unha película sobre a Familia". O que preocupaba á Liga era a visibilidade dun negocio ilegal que implicaba unhas relacións de poder paralelas ao Estado. Ademais, pretendía eliminar a palabra mafia da linguaxe. "Mafia? Iso que é? Non existe a mafia. Son o xefe dunha familia? Si. A miña esposa, os meus catro fillos e a miña filla, Esa é a miña familia", dixo Colombo á prensa.\nNesa obsesión de que en ‘O Padriño’ se tiñan que "cheirar os espaguetis", contratou a membros da súa familia e actores non profesionais, todos de ascendencia italiana\nPosteriormente, todo aspirante a mafioso abrazou a película como unha referencia indubidable ao seu mundo e ao seu subcultura. Todo iso poderase ver, anos máis tarde, a través da serie de televisión Os Soprano (David Chase, 1999-2007): homenaxe e á vez parodia desa relación estraña entre mafia e ficción inspirada na realidade. Unha retroalimentación de usos, costumes e expresións que mantiveron, con todo, unha certa distancia coa glorificación do crime organizado. Os produtores de O Padriño selaron un trato con Colombo, e a pesar das reticencias da Paramount Coppola, finalmente, accedeu a dirixila poñendo dúas condicións que afectarían o orzamento: debía ambientarse nos anos posteriores á 2ª Guerra Mundial e debía rodarse en Nova York. Ademais, nesa obsesión de que en O Padriño se tiñan que "cheirar os espaguetis", contratou a membros da súa familia e actores non profesionais, todos de ascendencia italiana. O papel de Luca Brasi foi para o loitador Lenny Montana, que acababa de saír do cárcere condenado por ser un sicario da familia Colombo. Dos 2 millóns iniciais de orzamento chegouse, devagar, ata os 6 millóns. O Padriño xa non ía ser aquela película de baixo orzamento que buscaba unha alta rendibilidade na adaptación dun bestseller moi popular. Paramount creu que aquilo se estaba convertendo nun investimento de alto risco e quixo ter un control extremo sobre Coppola. Os infiltrados da Paramount no set comunicaban diariamente os numerosos problemas que enfrontaba un director carente de autoridade, "desorganizado, indeciso e disperso". Todo ía con atraso e, no cinema, iso significa diñeiro. A Paramount pensou seriamente en botalo e substituílo por Elia Kazan, pero o veterano director empezaba a estar senil.\nFrancis Ford Coppola construíu a súa película como un relato entre o ben e o mal, entre a luz e a escuridade. "Queriamos empezar cunha folla de papel negro e iriámola tinguindo de luz amodo". Nas producións dos anos 70 había unha obsesión pola iluminación. A consigna era: "Ten que poder verse nos autocines". Coppola entregou unhas probas na Paramount que preocuparon ao estudo. Todo se vía escuro. Apenas se adiviñaban as siluetas dos actores. Evans gritou: "Que hai na pantalla? Ou é que non quitei as lentes de sol?". Cando chegaron as escenas de Marlon Brando, suxeriron que a película debería levar subtítulos. "Non se lle entende nada". A rodaxe de O Padriño durou seis meses. Ao finalizar a montaxe, chegou o momento de proxectala na Paramount.\nCoppola estaba convencido de que a súa película sería un fracaso máis na súa carreira.\nEvans sentou con Coppola despois de vela e díxolle: "A película é un desastre. Dis que rodaches unha gran película, pero onde cona está esa película? Na cociña, cos teus espaguetis?". Coppola estaba convencido de que a súa película sería un fracaso máis na súa carreira. Cando viu The French Connection (William Friedkin, 1971) caéuselle a alma aos pés. Aquelo era o tipo de películas que quería facer.\nO Padriño foi un éxito, e a primeira en instalar a mentalidade do que hoxe se coñece como blockbuster. A clave estivo no cambio xeracional que se estaba producindo nos espectadores, e que xa era evidente no Novo Hollywood. Pero tamén un cambio no sistema de exhibición. A Paramount pediu un anticipo aos cinemas para proxectar unha película-acontecemento como esta. Así, por unha banda aseguraba un fluxo de caixa previo á recadación; polo outro, delegaba nos exhibidores una certa responsabilidade na recuperación do diñeiro que anticiparan. Pero o cambio radical viño en que xa non eran os cinemas os que decidían a súa carteleira, se non os estudos.\nA crítica tamén se rendeu á evidencia, e O Padriño conseguiu dez nomeamentos nos Óscar que se entregaron en marzo de 1973. Finalmente, só gañou tres. Mellor película, Mellor Actor para Marlon Brando, e Mellor Guión Adaptado (Coppola e Puzo). Brando non foi recoller o premio e enviou, no seu lugar, á activista Sacheen Littlefeather, pero esa é outra historia. Cando viu o éxito de O padriño, Brando dixo: "Que lle pasa á xente? Por que lles parece tan excitante? Só é outra película de gangsters".